Document ID: /roh_data/filtered/fineweb-2-filterrobots_roh.jsonl.gz/48396

Oz giavischain nus in cordial «Bun di, bun onn» a tuttas audituras ed a tuts auditurs, forsa ch'intginas retschaivan schizunt er in regalin sco che quai era usità pli baud. Quel numnav'ins regal da Bumaun e quai signifitgava ch'il regal era in dun dad in bun maun. Il di sez ha survegnì il medem num. En Surselva ed en il Grischun central vegn il di d'oz era numnà Daniev, sche intgin raquinta en Engiadina ina novitad sche è quai era ina «danöv». En mintga cas creschan ils dis puspè, ma per il mument anc uschè pauc sco che las giaglinas dovran per far in ov!